Návrh na

uzneseniE Mestského zastupiteľstva

**Mestské zastupiteľstvo**

**A/ prerokovalo**

protest prokurátora č. k. Pd 126/19/4404-10 z 18.09.2019 vo veci zrušenia Všeobecne záväzného nariadenia mesta Nové Zámky č. 13/2016 o dani za užívanie verejného priestranstva na trvalé parkovanie,

**B/ vyhovuje**

protestu prokurátora č. k. Pd 126/19/4404-10 z 18.09.2019 vo veci zrušenia Všeobecne záväzného nariadenia mesta Nové Zámky č. 13/2016 o dani za užívanie verejného priestranstva na trvalé parkovanie,

**C/ ruší**

Všeobecne záväzného nariadenia mesta Nové Zámky č. 13/2016 o dani za užívanie verejného priestranstva na trvalé parkovanie,

**D/ žiada**

primátora mesta Nové Zámky, aby na najbližšie zasadnutie Mestského zastupiteľstva predložil návrh nového Všeobecne záväzného nariadenia mesta Nové Zámky o dani za užívanie verejného priestranstva na trvalé parkovanie a konkrétne variantné návrhy riešenia v zmysle strategického dokumentu s názvom Parkovacia politika Mesta Nové Zámky

Nové Zámky dňa ....................

....................................................

Peter PODBEHLÝ

Dôvodová správa

Možno dospel čas na to, aby sme sa k problematickému parkovaniu postavili čelom a spolu navrhli akým smerom sa máme v tejto oblasti uberať. Kontroly aj kontrolné zistenia či dozor prokurátora sú dobré na to aby nám pomohli odkonzultovať ako dávať veci na pravú mieru. Keďže tu máme p. prokurátorku, chcem sa jej najprv spýtať či môžeme zrušiť VZN bez toho, aby bol dodržaný zákon t.j. § 6 ods. 3 zákona o ob. zriadení ktorý hovorí že: Návrh nariadenia, o ktorom má rokovať obecné zastupiteľstvo, zverejní obec jeho vyvesením na úradnej tabuli v obci najmenej 15 dní pred rokovaním obecného zastupiteľstva o návrhu nariadenia. Návrh nariadenia sa zverejní aj na webovom sídle obce v tej istej lehote. Neviem o tom, že by toto bolo splnené a zrejme niekto na Ms úrade pochybil, a neviem o nijakej výnimke, ktorá by umožňovala zákon obísť. Čiže vôbec môžeme teraz hlasovať o zrušení VZN? ... lebo zrejme bude nevykonateľné z dôvodu nesúladu so zákonom.

Zároveň v časti uznesenia D žiadam aby sa aj on spolu s Ms úradom postavil k probému čelom, aby na najbližšie zasadnutie Mestského zastupiteľstva predložil návrh nového Všeobecne záväzného nariadenia mesta Nové Zámky o dani za užívanie verejného priestranstva a konkrétne variantné návrhy riešenia v zmysle strategického dokumentu s názvom Parkovaciu politika Mesta Nové Zámky. Ja poviem pár praktických tipov yo skúseností aj z iných miest, nie som dopravný expert a budem rád ak by reagovala aj p. prokurátorka, či by to bolo v súlade so zákonom. Mohli by sme sa odraziť od nového parkovania pri tabakárni....